L-isforzi tal-Prim Ministru Ingliż David Cameron biex jimblokka n-nomina ta’ Jean-Claude Juncker bħala l-president li jmiss tal-Kummissjoni Ewropea jidhru li sfumaw fix-xejn. L-agenzija tal-aħbarijiet Franċiża AFP tirraporta li l-Prim Ministri tal-Olanda u dak tal-Isvezja, li qabel kienu qed jaqblu ma’ Cameron li Juncker m’għabndux jingħata l-kariga, biddlu fehmithom u issa ddikjaraw li lesti jagħtuh appoġġ jekk il-kwistjoni tiġi għall-vot fil-laqgħa tal-mexxejja tal-Unjoni Ewropea aktar tard illum.